2011.gada 2.novembrī Rīkojums Nr. 569

Rīgā (prot. Nr. 62 44.§)

**Par valsts nekustamo īpašumu ieguldīšanu akciju sabiedrības "Latvenergo" pamatkapitālā**

Saskaņā ar Publiskas personasmantas atsavināšanas likuma 40.pantu, kā arī lai nodrošinātu publiskas personas komercdarbību saskaņā ar Valsts pārvaldes iekārtas likuma 88.panta pirmās daļas 1. un 2.punktu, atļaut Ekonomikas ministrijai ieguldīt akciju sabiedrības "Latvenergo" pamatkapitālā kā mantisko ieguldījumu ar kopējo vērtību Ls 22706,49 šādus valsts nekustamos īpašumus, kas ierakstīti zemesgrāmatā uz valsts vārda Finanšu ministrijas personā:

1. Nekustamo īpašumu (nekustamā īpašuma kadastra Nr. 1700 015 0070) – zemes vienību 79 m2 platībā (zemes vienības kadastra apzīmējums 1700 015 0070) – Kapsēdes ielā 3C, Liepājā. Nekustamā īpašuma vērtība – 250,00 latu.

2.  216/16795 domājamās daļas no nekustamā īpašuma (nekustamā īpašuma kadastra Nr. 0100 037 0183) – zemes vienības 16795 m2 platībā (zemes vienības kadastra apzīmējums 0100 037 0183) – Jāņa Asara iela 5, Pērnavas ielā 62, Rīgā. Domājamās daļas vērtība – 6400,00 latu.

3.  5/1478 domājamās daļas no nekustamā īpašuma (nekustamā īpašuma kadastra Nr. 5001 009 0035) – zemes vienības 19214 m2 platībā (zemes vienības kadastra apzīmējums 5001 009 0035) – Miera ielā 1, Gulbenē. Domājamās daļas vērtība – 56,49 lati.

4.  12/100 domājamās daļas no nekustamā īpašuma (nekustamā īpašuma kadastra Nr. 0100 077 2040) – zemes vienības 5437 m2 platībā (zemes vienības

kadastra apzīmējums 0100 077 2040) – Lidoņu ielā 2, Rīgā. Domājamās daļas vērtība – 16000,00 latu.

Ministru prezidents V.Dombrovskis

Ekonomikas ministrs D.Pavļuts